Byplanvedtægter er en plantype, som blev udarbejdet i kommunerne indtil 1977. I dag udarbejdes der kun lokalplaner. Byplanvedtægterne er stadig gældende og kan kun ændres eller ophæves, hvis der vedtages en ny lokalplan for området.
Ud over lokalplanbestemmelser kan der være tinglyst servitutter, rettigheder over en ejendom. Servitutter kan søges i den digitale tingbog på www.tinglysning.dk. Lokalplaner og byplanvedtægter er ikke tinglyst, men bliver registreret i Plandata.dk.